Ելույթով հանդես եկավ քաղաքապետ Հայկ Մարությանը․ «Սիրելի՛ երեւանցիներ, մեր մայրաքաղաքն այսօր դարձավ 2800 տարեկան: Ինձ համար մեծագույն պատիվ է այս պատմական օրը կանգնած լինել ձեր առջեւ եւ ներկայացնել Երեւանը, ներկայացնել ձեզ: Իրականում, հարգելինե՛րս, մենք չենք գիտակցում, թե որքան բախտավոր եւ երջանիկ մարդիկ ենք: Մենք այսօր կանգնած ենք մեր հայրենի հողի վրա, տոնում ենք մեր մայրաքաղաքի 2800-ամյակը: Մենք բախտավոր ու երջանիկ ենք, որովհետեւ երեւանցի ենք: Ես բազմիցս նշել եմ, որ երեւանցի են նրանք, ովքեր Երեւանը համարում են իրենց հարազատ վայրը»: